Σήμερα, όπως διάβασες ήδη από τον τίτλο, θα μιλήσουμε για τα καλύτερα εστιατόρια στην Αθήνα! Έχεις αρχίσει να πεινάς, ρίχνεις την ιδέα στην παρέα και όλοι συμφωνούν. Ύστερα λες “ας τσεκάρω τα πιο in εστιατόρια στο κέντρο ” και ξεκινάς το ψάξιμο. Και κάπου εδώ κάνουμε την εμφάνιση μας εμείς! Το MAXMAG για ακόμη μια φορά έχει την λύση στο πρόβλημα σου (αλλά και στην πείνα σου) και σου παρουσιάζει ένα πλήρη οδηγό με τα καλύτερα εστιατόρια στην Αθήνα που σίγουρα θα αγαπήσεις.

Τα καλύτερα εστιατόρια στην Αθήνα – Η Λίστα

1. «Labros Restaurand» – Βουλιαγμένη

Διεύθυνση: Λεωφόρος Ποσειδώνος 20, Βουλιαγμένη

Είδος Κουζίνας: Θαλασσινά, Μεσογειακή, Ελληνική

Κατάλληλο για: Μεγάλες παρέες, οικογένειες, ζευγάρια, επαγγελματικά δείπνα, χορτοφάγους, επιλογές βίγκαν, πιάτα χωρίς γλουτένη

Signature πιάτο: Μαύρες ταλιατέλες με σφυρίδα, όστρακα, πιπεριές και σάλτσα στρειδιών

Εύρος τιμών: 20-50€

Προτείνει η: Ξανθή Κιούση

Το εστιατόριο «Λάμπρος» από το 1889 προσφέρει μια ξεχωριστή εμπειρία θαλασσινών, δίπλα στο απέραντο γαλάζιο, με πιάτα που είναι ικανά να εντυπωσιάσουν ακόμη και τον πιο απαιτητικό ουρανίσκο. Με βαθμολογία 4/5 στο trip advisor, άξια θεωρείται ένα από τα καλύτερα εστιατόρια στην Αθήνα. Εκλεκτές ποικιλίες θαλασσινών, πιάτα που ξεχωρίζουν για την πρωτοτυπία τους και ένα περιβάλλον ιδανικό για κάθε σημαντική περίσταστη ή απλώς για να απολαύσουμε όμορφες στιγμές με τους αγαπημένους μας.

2. Po’ Boys – Ψυρρή

Διεύθυνση: Αγαθάρχου 12 & Λεπενιώτου Ψυρρή, Αθήνα

Είδος κουζίνας: Αμερικανική, Bbq

Κατάλληλο για: Μεγάλες παρέες, ζευγάρια, χορτοφάγους

Signture πιατο: brisket burger με σιγοκαπνιστό βοδινό στήθος, μαγιονέζα creole, bourbon glaze, sauerkraut και πίκλες

Εύρος τιμών: 6-20€

Προτείνει η: Ελένη Σοϊλεμεζίδη

Το Po’ Boys, αποτελεί ένα από τα καλυτερα εστιατόρια στην Αθήνα με bbq φαγητό και όχι άδικα. Με νότες από τον Αμερικανικό Νότο, το στέκι κερδίζει το κοινό, από τις πιο μικρές λεπτομέριες του μαγαζιού μέχρι και τις πιο μεγάλες που φυσικά είναι το μενού και οι γεύσεις του. Στο Po’ Boys μπορεί κανείς να βρει μεγάλη ποικιλία σε πιάτα με κρέας χωρίς αυτό να σημαίνει ότι δεν υπάρχουν επιλογές και για χορτοφάγους. Να μην ξεχάσουμε ότι επιπλέον εκεί θα βρεις και μια μεγάλη συλλογή (πάνω από 40 ετικέτες) από γνωστές αλλά και μη, μπύρες, με τις οποίες αξίζει να συνοδεύσεις το φαγητό σου.

3. Scala Vinoteca (Κολωνάκι)

Διεύθυνση: Σίνα 50, αθήνα, Κολωνάκι

Είδος κουζίνας: Μοντέρνα κουζίνα/wine bar

Κατάλληλο για: Ζευγάρια, Φίλους (μικρές παρέες)

Signature πιάτο: Ravioli με γέμιση από αχλάδι Williams, παλαιωμένο pecorino, culatello ubriaco και κανθαρέλλες

Εύρος τιμών: 48-60 ευρώ το άτομο

Το Scala Vinoteca αποτελεί εδώ και μια δεκαετία ένα γαστρονομικό σταθμό που κάθε λάτρης των εκλεκτών γεύσεων που σέβεται τον εαυτό του οφείλει τουλάχιστον να επισκεφθεί μια φορά. Το μικρό «χωμένο» εστιατόριο με την υπέροχη μοντέρνα ξύλινη διακόσμηση και τις διαμορφωμένες «γωνίες» για όλες τις ρομαντικές σας αποδράσεις, προσφέρει μια τεράστια ποικιλία μοντέρνας μεσογειακής και ευρωπαικής κουζίνας με καλλιτεχνικές επιρροές, από την παρουσίαση των πιάτων μέχρι τον συνδυασμό γεύσεων. Το καρέ έρχεται να συμπληρώσει η τεράστια κάβα του εστιατορίου με επιλογές για όλα τα γούστα, και ειδικούς sommelier που θα σας συμβουλεύσουν ως προς την κατάλληλη επιλογή κρασιού για το γεύμα σας. Ένα από τα καλύτερα εστιατόρια στην Αθήνα, πραγματικά.

4. Indian Haveli – Μακρυγιάννη

Διεύθυνση: Λεωφόρος Συγγρού 12

Είδος Κουζίνας: Ινδική, Ασιατική

Κατάλληλο για: Χορτοφάγους, vegan επιλογές, πιάτα χωρίς γλουτένη, μεγάλες παρέες, οικογένειες, ζευγάρια

Signature πιάτο: Chicken Mughlai Korma

Εύρος τιμών: 6€-15€

Προτείνει η Παναγιώτα Μπαμπουρδά

Το ινδικό εστιατόριο Indian Haveli είναι σίγουρα ένα από τα καλύτερα εστιατόρια στην Αθήνα, με βαθμολογία 5/5 στο TripAdvisor. Η εσωτερική διακόσμηση σε ταξιδεύει στην Ινδία, απο τα παραδοσιακά ινδικά πιάτα και ποτήρια μέχρι τα μαξιλαράκια στους καναπέδες και τις τοιχογραφίες με παραδοσιακά ινδικά θέματα. Το προσωπικό πολύ ευγενικό. Απο τα πιάτα του εστιατορίου ξεχωριζουν επίσης το Chicken Tikka Masala, κοτόπουλο μαριναρισμενο και μαγειρεμένο σε μείγμα μπαχαρικών, με καυτερά κρεμμύδια και σάλτσα ντομάτας, απο τα Tandoori Selections το Chicken Malai Tikka ( Murag) που είναι κομμάτια στήθος κοτόπουλου μαριναρισμένο σε μια κρεμώδη σάλτσα τυριού και κάσιους, αρωματισμένο με βότανα και μπαχαρικά καθως κσι και το Chicken Mughlai Korma (haveli) που είναι κοτόπουλο μαγειρεμένο σε μια πηχτή κρεμώδη σάλτσα από αποξηραμένα φρούτα, ξηρούς καρπούς και κάσιους. Υπάρχουν επίσης πιάτα για Vegetarian και για Vegan. Προσωπικά, προτείνω επίσης για ορεκτικό τα Σαμόσα Λαχανικών που ειναι τηγανητά τριγωνάκια με φύλλο, με γέμιση απο απαλά καρυκευμένο πουρέ πατάτας, λαχανικά και μπαχαρικά, σερβιρονται μαζι με δύο διαφορετικές σάλτσες και για κυρίως είναι πολύ ωραίο και το Κοτόπουλο Κάρρυ, παραδοσιακό ινδικό κοτόπουλο με κάρυ, σερβιρισμένο σε πήλινο μεσα σε σάλτσα, για τους λάτρεις του καυτερού φαγητού. Το εστιατόριο βρίσκεται στο κέντρο της Αθήνας. Πολύ κοντά στο μουσείο της Ακρόπολης και στο σταθμό του μετρό Ακρόπολη. Όσοι θέλετε να δοκιμάσετε μια διαφορετική κουζίνα, αξίζει να το επισκεφτείτε.

5. Πέρα – Μοναστηράκι

Διεύθυνση: Αιόλου 57 (Μοναστηράκι)

Είδος Κουζίνας: Μεσογειακή, Ελληνική, Μέσης Ανατολής,Αρμένικη, Αραβική

Κατάλληλο για: Χορτοφάγους, επιλογές vegan, πιάτα χωρίς γλουτένη, οικογένειες, ζευγάρια

Signature πιάτο: Λαχματζούν

Εύρος τιμών: 5-12€

Προτείνει η Παναγιώτα Μπαμπουρδά

Το εστιατόριο “Πέρα” είναι ένα από τα καλύτερα εστιατόρια στην Αθήνα, με βαθμολογία 4,5/5 στο TripAdvisor. Διακοσμημένο σε ανατολίτικο στυλ, με τραπεζια σε εσωτερικό χώρο αλλά και στον πολυσύχναστο πεζόδρομο της Αιόλου και με ποικιλία πιάτων. Σπεσιαλιτέ του μαγαζιού είναι το Λαχματζούν, λεπτή πίτα με κιμά, κρεμμύδι, ντομάτα, σως γιαουρτιού, μαϊντανό και δυόσμο, διατίθεται σε 3 διαβαθμίσεις, κανονικό, μέτριο, καυτερό, είναι ιδανικό για τους λάτρεις των καυτερών φαγητών. Επίσης, πολύ ωραίο είναι το πεϊνιρλί με λεπτή ζύμη, κιμά, τυρί, ντομάτα, σάλτσα ντομάτας και μαϊντανό καθώς και το πεϊνιρλί με σουτζούκι, αυγό, φέτα, ντομάτα και σάλτσα ντομάτας. Να προσθέσουμε πως το μαγαζί προσφέρει και χειροποίητα γλυκά για επιδόρπιο και να τονίσουμεπως το προφιτερόλ που το φτιάχνουν οι ίδιοι και είναι υπέροχο. Επισκεφθείτε το και θα σας μείνει αξέχαστο!

6. Βεντήρη Roast House – Ιλίσια

Διεύθυνση: Βεντήρη 5

Είδος Κουζίνας: Μεσογειακή, Ευρωπαϊκή, Ελληνική

Κατάλληλο για: πιάτα χωρίς γλουτένη, οικογένειες, μεγάλες παρέες, ζευγάρια.

Signature πιάτο: Ταλιατα από μοσχαρίσιο διάφραγμα Black Angus

Εύρος τιμών: 22-35€

Προτείνει η Παναγιώτα Μπαμπουρδά

Το εστιατόριο Βεντήρη είναι το ιδανικό μέρος για τους λάτρεις του κρέατος. Το περιβάλλον είναι πολύ όμορφο και cozy και το προσωπικό πολύ ευγενικό. Μεγάλη ποικιλία πιάτων και εμφιαλωμένων κρασιών και κάθε μήνα υπάρχει πρόταση για μια ετικέτα κρασιού λευκό κρασί κόκκινο, στα 12€ και 14€ αντίστοιχα η φιάλη. Πολύ ωραία πιάτα είναι επίσης η σεφταλιά με βιολογικές πατάτες με φλούδα και η πανσέτα με μια γλυκιά σως και σουσάμι συνοδευμένη με σαλάτα λάχανο με γλυκιά σως και σταφίδες. Προσεγμένο εστιατόριο, με ωραία πιάτα και κρασιά. Με βαθμολογία 4/5 στο TripAdvisor, πιστεύω ότι αξίζει μια θέση στα καλύτερα εστιατόρια της Αθήνας.

7. Κουρδιστή Μαϊμού – Ψυρρή

Διεύθυνση: Αγίας Θέκλας 5

Είδος Κουζίνας: Διεθνής

Κατάλληλο για: οικογένειες, μεγάλες παρέες, ζευγάρια

Signature πιάτο: Καλαμάκι του Κιότο

Εύρος τιμών: 10-30€

Προτείνει η: Παναγιώτα Μπαμπουρδά

Η Κουρδιστή Μαϊμού είναι ένα εστιατόριο που άνοιξε στου Ψυρρή την άνοιξη του 2019. Η διακόσμηση μέσα είναι σε αποικιακό στυλ και είναι πραγματικά εντυπωσιακή. Σε μεταφέρει σε άλλη ήπειρο και σε άλλη εποχή θα έλεγα. Το μενού περιλαμβάνει πιάτα από πολλές κουζίνες όπως Ολλανδία, Ιταλία, Τουρκία, Ιαπωνία. Γνωστά πιάτα είναι το Καλαμάκι κοτόπουλου του Κιότο, το μοσχαράκι του Pandeli, το ρυζάκι της Ινδοκίνας στο γουόκ με γαρίδες και λαχανικά, πίτσες και καντονεζικα ορεκτικά. Επίσης διαθέτει κοκτέιλ που φτιάχνονται αποκλειστικά στην Κουρδιστή Μαϊμού και ελληνικής και ξένες ετικέτες κρασιού. Είναι σίγουρα ένα από τα καλύτερα εστιατόρια της Αθήνας και έχει βαθμολογία 4,5/5 στο TripAdvisor.

8. Σαλίγκαρος – Εξάρχεια

Διεύθυνση: Σολωμού 37, Εξάχεια

Είδος Κουζίνας: Ελληνική Κουζίνα

Κατάλληλο για: Κατάλληλος για παρέες,ζευγάρια.

Signature πίατο: Πιάτο ημέρας και φυσικά σαλιγκάρια μπουρμπουριστα στην εποχή τους.

Εύρος τιμών: 12-15€

Ο σεφ του εστιατορίου έχει δικό του μποστάνι όπου προμηθεύεται τις πρώτες ύλες, ανακυκλώνει ότι μπορεί να ανακυκλώνεται, από λάδια μέχρι πρώτες ύλες. Ο ίδιος επίσης κάνει μαθήματα μαγειρικής για μετανάστες στην κουζίνα όταν είναι κλειστή. Υπέροχη τίμια κουζίνα, ενώ κατά καιρούς το μαγαζί έχει και εκλεκτή live μουσική. Εύρος τιμών γενικότερα οικονομικό, θα έλεγα μέχρι 15 ευρώ το ότομο με καλό φαγητό.

9. Μεξικανός – Γκάζι

Διεύθυνση: Ιάκχου 8 και Ευμολπιδών, Γκάζι,

Eίδος κουζίνας: Μεξικάνικο

Κατάλληλο για: Mexican Food lovers ,μεγάλες Παρέες, ζευγάρια

Signature πιάτο: Chimichanga Παραδοσιακό πιάτο από το χωριό του Victor Mayo, τη Veracruz τηγανητή τορτίγια από σιτάρι με κοτόπουλο και συνοδευτικό ρύζι,κρεμμύδι, πιπεριά, μαρούλι, γουακαμόλε, κόκκινη σάλτσα & sour cream,

Εύρος τιμών: 10-20ευρώ

Προτείνει η: Δήμητρα Κανελλοπούλου

Αν είστε Mexican food lovers τότε μια βόλτα από τον «Μεξικάνο στο Γκάζι» θα σας αποζημιώσει μιας και αποτελεί ένα από τα καλύτερα εστιατόρια στην Αθήνα αν θέλεις να φας μεξικάνικο φαγητό. Με αρώματα από τη χώρα των Αζντέκων, των Μάγιας και της τεκίλας σας προσκαλεί να ανακαλύψετε τα μυστικά του μεξικάνικου ποιοτικού φαγητού. Μην παραλείψετε να δοκιμάσετε τη σαλάτα «Ensalada Fajitas» με μαρούλι, μπέικον, κοτόπουλο, sour cream γουακαμόλε, σάλτσα, πιπεριά & νάτσος kαθώς και τις αφράτες φουρνιστές πατάτες «Papas al horno».

10. Το Λοκάλι – Ψυρρή

Διεύθυνση: Σαρρή 44, Αθήνα

Είδος κουζίνας: Ελληνική, μεσογειακή

Κατάλληλο για: Μεγάλες παρέες και ζευγάρια

Signature πιάτο: κεφτεδάκια με σως γιαουρτιού και χειροποίητα ποτάκια

Εύρος τιμών: 4-18€

Προτείνει η: Σοϊλεμεζίδη Ελένη

Παρά το γεγονός ότι είναι νέο στέκι στην Αθήνα, “Το Λοκάλι” έχει γίνει άκρως αγαπητό στο κοινό με το μότο “Πάνε τα κεφτεδάκια με gin tonic;”. Παντρεύει το μοντέρνο με το παραδοσιακό και όσον αφορά τον χώρο αλλά και τις γεύσεις που θα βρεις εκεί. Αποτελεί (κατ’εμέ) ένα από τα καλύτερα εστιατόρια στην Αθήνα, καθώς εκεί θα βρεις παραδοσιακή ελληνική κουζίνα με σύγχρονες νότες. Μαμαδιστικα κεφτεδάκια, χειροποίητες πίτες, φρεσκότατες σαλάτες, θαλασσινά και άλλες πολλές επιλογές κατάλληλες για χορτοφάγους αλλά και vegan. Ήρθε η ώρα να ανακαλύψεις αν όντως ταιριάζουν “τα κεφτεδάκια με το gin tonic”.

11. Ψαράκια και Θαλασσινά – Χαλάνδρι

Διεύθυνση: Κώστα Βάρναλη 5, Χαλάνδρι

Είδος Κουζίνας: Ελληνική, θαλασσινά

Κατάλληλο για: Παρέες και οικογένειες

Signature πιάτο: Μύδια με ούζο και ντομάτα

Εύρος τιμών: 15-25€

Προτείνει η: Σοϊλεμεζίδη Ελένη

Αποτελεί ένα από τα καλύτερα εστιατόρια στην Αθήνα με θαλασσινά και ψαρικά και δεν θα το βρεις μόνο Χαλάνδρι αλλά και στην Κηφισιά, την Γλυφάδα και την Βάρκιζα. Όπου και να αποφασίσεις να πας το μόνο σίγουρο είναι ότι θα φας καλά! Είναι ό,τι πρέπει αν είσαι λάτρης των θαλασσινών, αλλά ακόμη και να μήν είσαι δεν χάλασε και ο κόσμος. Οι επίλογές είναι πάρα πολλές, δεν θα ξέρεις τι να πρωτοπαραγγείλεις και είμαστε σίγουροι ότι θα το ξαναεπισκεφτείς. Φρέσκα ορεκτικά που θα τα έβρισκες και σε νησιώτικό τραπέζι και για κυριώς, μοναδικά πιάτα. Προτείνουμε μύδια με ουζάκι και ντομάτα καθώς και πέννες με σολομό. Άκουσε μας και δεν θα χάσεις!

12. Ηδονικόν – Πλατεία Κλαυθμώνος

Διεύθυνση: Δραγατσανίου 6 (εντός στοάς)

Είδος κουζίνας: Θαλασσινά, Μεσογειακή, BBQ

Κατάλληλο για: Παρέες, Οικογένειες

Signature πιάτο: Μπακαλιάρος σκορδαλιά

Εύρος τιμών: 5-12€

Προτείνει η: Όλγα Σταφίδα

Ένα από τα καλύτερα εστιατόρια στην Αθήνα για όποιον επιθυμεί να γευτεί <<μαμαδίστικες>> γεύσεις σε προσιτές τιμές και ήσυχο περιβάλλον. Φρέσκα υλικά μαγειρεμένα σε ελαιόλαδο συνθέτουν παραδοσιακά πιάτα με κρεατικά, κοτόπουλο, σαλάτες αλλά και φρέσκο ψάρι αναλόγως την ψαριά της ημέρας. Υπάρχει δυνατότητα delivery ακόμα και για το γραφείο στο μεσημεριανό break! Άφθονο τσίπουρο χύμα από παραγωγούς του κάμπου Σπερχειάδας συνοδεύει κυρίως πιάτα και μεζεδάκια. Εντάξει, όχι για το γραφείο!

13. Aleria – Μεταξουργείο

Διεύθυνση: Μεγ. Αλεξάνδρου 57 Μεταξουργείο, Αθήνα

Είδος κουζίνας: Ελληνική, Μεσογειακή, Ευρωπαϊκή

Κατάλληλο για: παρέες, οικογένειες

Εύρος τιμών: 40-47€

Ιστοσελίδα καταστήματος: www.aleria.gr

Αποτελεί ένα από τα καλύτερα εστιατόρια στην Αθήνα με την υπογραφή του Γκίκα Ξενάκη. Βιωματικές γεύσεις, εκσυγχρονισμένες στο επίπεδο του fine dinning αποδίδουν μενού πιάτων όπως “γιουβαρλάκι ταρτάρ”, “αποδομημένη χορτόπιτα” και “πατάτες στη στάχτη”. Οπωσδήποτε να εμπιστευτείτε τον έμπειρο σομελιέ του μαγαζιού για την επιλογή του κρασιού. Γαστρονομική ολοκληρωμένη εμπειρία, σε κάνει να νιώθεις προσωπικός καλεσμένος του σεφ και να θες να πας ξανά και ξανά.

Απολαύστε υπεύθυνα!